**Forfatterne til Krimfestivalen**

**Val McDermid (UK)**

Val McDermid f. 1955, vokste opp i Kirkcaldy på Skottlands østkyst. Hun studerte engelsk i Oxford. I seksten år arbeidet hun som journalist. Nå er hun forfatter på heltid og bor i Cheshire. Hennes første bok på norsk var **Retterstedet** (2000). I tillegg til å storme bestselgerlistene har bøkene hennes vunnet en rekke priser blant annet Gold Dagger.

**Lars Kepler (S)**

Lars Kepler er et pseudonym for den svenske forfatterduoen Alexandra og Alexander Ahndoril, som står bak bestselgersuksessene Hypnotisøren, Paganinikontrakten og Ildvitnet. Interessen for hvem som skjulte seg bak var stor, og lenge trodde man at Henning Mankell, GW Persson eller Jan Guillou stod bak. Forfatterekteparet var etablerte individuelle forfattere før de begynte å samarbeide. Alexander (f. 1967) ble kjent for nordmenn med sin roman fra 2006, Regissøren, som omhandler Ingmar Bergman. Alexandra (f. 1966) debuterte i 2003 med romanen Stjärneborg, som skildrer vitenskapsmannen Tycho Brae.

**Zoë Ferraris (US)**

Zoë Ferrarisflyttet til Saudi-Arabia like etter den første golf-krigen for å bo sammen med sin daværende ektemann og hans familie, saudi-palestinske beduiner som aldri før hadde møtt en amerikaner. Hun er nå skilt fra sin ektemann og bor i San Francisco sammen med sin datter.

**Tom Rob Smith (UK)**

engelsk forfatter f. 1979,

Tom Rob Smith er oppvokst i London. Han har hatt stor suksess med **Barn 44-trilogien.** Barn 44 var hans første roman, og den er solgt til 30 land og ga ham tilnavnet «vår tids John le Carré».

**Jens Lapidus (S)**

Jens Lapidus (f. 1974) er svensk advokat og forfatter. Hans tre første romaner, som kan leses frittstående, omtaltes som «Stockholm-noir»-serien. Debuterte i 2006 med romanen Cash, som er en av 2000-tallets mest solgte og omtalte bøker i Sverige. Boken er hittil solgt til over 30 land og har blitt filmatisert. I 2008 kom oppfølgeren Aldri fucke opp, og fjor kom siste bind i trilogien Livet de Luxe. En av Lapidus’ forbilder er forfatteren James Ellroy som har skrevet blant annet L.A. Confidential.

**Yrsa Sigurdardottir (ISL)**

Yrsa Sigurdardottir (f. 1963) er en islandsk forfatter. Hun skriver både kriminalromaner og barnebøker. Hun har virket som forfatter siden 1998 og hennes debutbok som kriminalforfatter ble oversatt til norsk i 2006 av Tone Myklebost. Hun har ved siden av skrivingen en karriere som sivilingeniør.

**Anne Holt**

Anne Holt er født i Larvik og oppvokst på Lillestrøm og i Tromsø. Siden 1978 har hun bodd i Oslo. Hun debuterte i 1993 med Blind gudinne, som ble en formidabel suksess. Etter det har hun nesten årlig gitt ut nye romaner, som alle har blitt storselgere i Norge og utlandet. Anne Holt høster også stor internasjonal anerkjennelse – i 2012 mottok hun den polske æresprisen for hele forfatterskapet. Hun er nominert til de tre viktigste amerikanske krimprisene for romanen 1222.

**Gunnar Staalesen**

Kun 22 år gammel utga Gunnar Staalesen sin første roman, *Uskyldstider,* i 1969. Forfatterskapet omfatter både romaner, skuespill og barnebøker, men det er først og fremst som krimforfatter Gunnar Staalesens navn er kjent. Bøkene om privatdetektiven Varg Veum er utgitt i 17 land, blant andre Frankrike, England, Tyskland, Italia, Russland og Polen, og flere av bøkene er filmatisert for kino og TV. Gunnar Staalesen har mottatt flere priser for sitt forfatterskap. Gunnar Staalesen er født 1947 i Bergen, der han fortsatt bor, og er utdannet cand.philol. med fagene engelsk, fransk og litteraturkunnskap.

**Jørn Lier Horst født 1970**

Jørn Lier Horst er politimann og forfatter. Han er ansatt som etterforskningsleder ved politiet i Vestfold og bor i Stavern. Horst er en av Norges fremste kriminalforfattere for voksne, og har også vunnet Bokhandlerprisen. *Undervannsgåten* er bok nummer tre i den populære CLUE-serien. *Salamandergåten* og *Maltesergåten* kom ut i 2012.

**Tom Egeland**

Tom Egeland (f. 1959) har tidligere jobbet som journalist i Aftenposten og nyhetssjef i TV2, men er i dag fulltidsforfatter.Han debuterte i 1988 med grøsseren Stien mot fortiden. Gjennombruddet kom med boken Sirkelens ende i 2001. Flere år etter romanens utgivelse ble det påpekt av anmeldere og lesere at den har store tematiske likhetstrekk med den internasjonale bestselgeren Da Vinci-koden, som utkom to år senere. Thrilleren Ulvenatten fra 2005 skal bli både spillefilm og tv-serie, og Egeland har selv skrevet manuskriptene. I 2009 ble Egeland tildelt Rivertonprisen for Lucifers evangelium. [Besøk Egelands hjemmeside](http://www.tomegeland.com/no/).

**Tom Kristensen**

[Tom Kristensen](http://www.aschehoug.no/forfattere/alfabetisk/vis?contentItemId=649587) (f. 1955) er utdannet siviløkonom og ingeniør. Han har erfaring fra bank, industriselskaper i Norge og utlandet, samt rådgiving innenfor internasjonal finansiering. Kristensen debuterte i 2001 med thrilleren En kule. Boken ble en salgs- og kritikersuksess, og også hans senere bøker har blitt store suksesser. Kristensens bøker er solgt til Nederland, Tyskland og Danmark. For Dødsriket ble han tildelt Rivertonprisen i 2006.

**Knut Faldbakken**

Faldbakken studerte psykologi ved Universitetet i Oslo, men forlot studiene og ble isteden journalist, og senere forfatter. Hans gjennombrudd kom med den andre romanen, *Sin mors hus* fra 1969. I perioden 1975-1980 var Faldbakken redaktør av det litterære tidsskriftet *Vinduet*, og han har senere arbeidet som litteraturkritiker i ulike aviser. Faldbakkens bøker er blitt oversatt til 18 språk, og nærmere 2 millioner er solgt i inn- og utland. Flere av dem er også filmatisert. Knut Faldbakken bor på Hamar.

**Chris Tvedt**

Bergenseren [Chris Tvedt](http://www.cappelendamm.no/main/Katalog.aspx?f=10493&isbn=9788202365585) (f. 1954) har studert jus og litteraturvitenskap og arbeidet heltid som advokat. Etter debuten i 2005 Rimelig tvil ble han forfatter på heltid. Tvedts bøker om forsvarsadvokaten Michael Brenne er blitt oversatt til flere språk, og i 2010 ble Dødens sirkel tildelt Rivertonprisen.

**Torkil Damhaug**

[Torkil Damhaug](http://www.cappelendamm.no/main/Katalog.aspx?f=9440&isbn=9788202364731) (f. 1958) har studert litteraturvitenskap, antropologi og medisin, og har jobbet som lege i Lofoten og ved ulike psykiatriske institusjoner. Damhaug debuterte med Flykt, måne i 1996. Han fikk fantastisk mottagelse for kriminalromanene Se meg, Medusa i 2007 og Døden ved vann i 2009. Sistnevnte var hovedbok i Bokklubben Nye Bøker. Høsten 2011 ble Ildmannen, hans sjette roman lansert, også denne til glitrende kritikker.

**Hans Olav Lahlum**

Hans Olav Lahlum (f. 1977) er historiker, skribent, sjakkspiller og SV-politiker. Han begynte sin forfatterkarriere i 2007 med den kritikerroste biografien om Oscar Torp. Lahlum har skrevet en rekke kritikerroste sakprosatitler og i 2010 påbegynte han sin karriere som krimforfatter, med romanen Menneskefluene. Lahlum er en svært produktiv forfatter og oppfølgerne Satellittmenneskene (2011) og Katalysatormordet (2012) kom raskt etter krimdebuten. For sine kriminalromaner har han høstet svært gode kritikker og stor publikumsinteresse. [Besøk Lahlums blogg](http://www.forlagsliv.no/hansolavlahlum/).

**Sophie Hannah (UK)**

**Sofie Hannah** er født i Manchester i 1971. Foruten prisvinnende lyrikk, noveller og barnebøker har hun skrevet en rekke psykologiske thrillere, hvorav fire tidligere er utgitt på norsk: *For du stjal min lille venn*, *Skyggenes time,* *Den som reddes kan* og *Verre enn døden*. Romanene hennes er internasjonale bestselgere og foreløpig utgitt i 20 land. To av dem har også blitt filmatisert av det britiske tv-selskapet ITV.

**John Harvey (UK)**

John Harvey er en av Storbrittanias høyest elskede forfattere. Han har utgitt over nitti bøker, hvorav tjue er utgitt etter hans store gjennombrudd med krimserien om Charlie Resnick, som kom i 1989. Boka het *Lonely Hearts,* og ved tusenårsskiftet ble den av *The Times* kåret til en av de 100 beste krimromanene utgitt i det forrige århundre.

**Viveca Sten (S)**

Viveca Sten (f. 1959) er oppvokst i Stockholm. Hun er utdannet jurist og siviløkonom, og er nå bosatt utenfor Stockholm sammen med mann og tre barn. Hun har tidligere gitt ut juridiske fagbøker, og debuterte som skjønnlitterær forfatter med *I de lugnaste vatten* i 2008.

**Helene Tursten (S)**

Helene Tursten er født og oppvokst i Gøteborg, men bor nå i Sunne. Før hun ble forfatter arbeidet hun som tannlege. Helene Turstens bøker om kriminalinspektør Irene Huss er oversatt til elleve språk og er blitt filmatisert og har blant annet gått på TV2.

**Ninni Schulmann (S)**

Ninni Schulman (f. 1972) er svensk journalist, med bred erfaring fra svensk media. Schulman, som nå bor i Stockholm, er oppvokst på et lite sted i Värmland, hvor krimromanene hennes utspiller seg. Inspirasjon til romanens handling har hun i stor grad hentet gjennom sitt arbeid som nyhetsjournalist i Expressen. Schulman omtales som en krysning av Camilla Läckberg og Liza Markund. [Besøk Schulmans blogg](http://ninnischulman.blogspot.com/).

**Sara Blædel (DK)**

Sara Blædel debuterte som forfatter i 2004 med *Grønt støv*, den første i en rekke bestselgere om kriminalassistent Louise Rick fra København-politiets drapsavdeling. Hun er siden blitt kåret til danskenes yndlingsforfattere tre ganger. Louise Rick-serien er under utgivelse over hele verden, og er også solgt til ﬁlmatisering.

**Hjort og Rosenfeldt (S)**

Hjorth og Rosenfeldt (mannen bak tv-serien *Broen*) har slått igjennom internasjonalt med sine kriminalromaner. *Mannen som ikke var morder* (2011) og *Dødens disippel* (2012) har ligget høyt på bestselgerlistene i Sverige, Finland, Danmark og Tyskland. Bøkene er solgt for utgivelse i 20 land. Fjellgraven (2013) er deres tredje bok sammen.

**Elsebeth Egholm (DK)**

**Elsebeth Egholm** (f. 1960) er utdannet journalist og debuterte som forfatter i 1999. Hun er i dag en av Danmarks mest leste forfattere, og bøkene hennes er oversatt til en rekke språk. Elsebeth Egholm har også skrevet manus til tv-serien *Den som dræber*, som er en av dansk TV2s største suksesser.

**Cilla og Rolf Björlind (S)**

Cilla og Rolf Börjlind har skrevet manus til bl.a. 26 Beck-filmer, og de har samme forlegger som Stieg Larsson. Rettighetene på denne nye serien er allerede solgt til 18 land.

**Annti Toumianen (Fin)**

Antti Tuomainen (f. 1971) var en prisvinnende tekstforfatter i reklamebransjen før han debuterte som spenningsforfatter i 2007. Romanen Veljeni vartija («Min brors vokter») kom i 2009, og for sin tredje roman *Helbrederen* (2011) ble han tildelt prisen for beste finske kriminalroman.

**Karin Wahlberg (S)**

Karin Wahlberg (1950) er født i Kalmar i Sverige, og er lege og krimforfatter. Hun debuterte som kriminalforfatter i en alder av 51 år, har siden skrevet syv kriminalromaner og solgt over 2 millioner bøker. Det har foreløpig utkommet to kriminalromaner på norsk, *Innenfor* og *Trøsteren.*

**Stefan Tegenfalk**

Stefan Tegenfalk (f. 1965) var IT-mann og gründer før et skrivekurs resulterte en knalldebuten *Vredens tid.* Boken er blitt utgitt i hele Norden og Storbritannia og er svært godt mottatt. Den har solgt i mer enn 100 000 eksemplarer. SVT har kjøpt filmrettighetene. Tegenfalk bor utenfor Stockholm og er nå forfatter og forlegger på heltid.

**Håkan Östhlund (S)**

Håkan Östlundh (f. 1962) debuterte som krimforfatter i 2004 med *Släke*, den første i hans kritikerroste serie om den gotlandske politietterforskeren Fredrik Broman. *Inntrengeren*, som utkom i Sverige i 2011, er den femte boken i serien, mens *Lovløst land* er nummer seks. Bøkene hans er under utgivelse i en rekke europeiske land og i USA.

**Lars Petterson (S)**

Lars Pettersson er svensk filmskaper. Han har laget spillefilmer, TV-serier, dokumentarer og reportasje. Han bor i Kautokeino i vinterhalvåret og i Sverige om sommeren. *Kautokeino, en blodig kniv*  er hans første roman. Den utkom i Sverige i 2012 og ble tildelt Debutprisen av Svenska Deckarakademin.

**Christoffer Carlsson (S)**

Christoffer Carlsson er født i 1986 og oppvokst i Halmstad i Sverige. Han bor nå i Stockholm, der han tar doktorgrad og underviser i kriminologi. *Tilfellet Vincent Franke* er hans første bok, og den gav sammenligninger med Jens Lapidus og strålende anmeldelser da den utkom. Hans neste bok, *Den enøyde kaninen*, kommer på norsk høsten 2013.

**Erik Valeur (DK)**

**Erik Valeur** (f. 1955) er en prisbelønnet dansk journalist og mediekommentator, som tidligere har skrevet flere debattbøker. *Det syvende barnet* er hans første roman. Med denne boken vant han Danske Banks Debutantpris 2011 og Glassnøkkelen 2012.

**Jan Mehlum**

Jan Mehlum (f. 1945) er utdannet sosiolog. Han debuterte med krimromanen Gylne tider i 1996, og fikk Rivertonprisen for Kalde hender i 1998. Han er også tildelt Vestfold fylkes litteraturpris. Mehlum forteller alltid krimhistorier med den virkelige verden som referanse. En god sak er den 13. frittstående fortellingen i serien med advokaten Svend Foyn i hovedrollen, en historie med rot i virkeligheten, den vi ikke vil vite noe om. Den som må avdekkes. [Besøk Mehlums hjemmeside](http://www.janmehlum.no/).

**Knut Nærum**

[Knut Nærum](http://www.cappelendamm.no/main/katalog.aspx?f=7525) (f. 1961) har skrevet flere bøker for både barn og voksne. De fleste bøkene er ganske tøysete, og nesten alle handler om hemmelige selskaper. Når han ikke skriver bøker, lager han teater eller deltar i NRKs satireprogram Nytt på nytt.

**Trude Teige**

Trude Teige er oversetter og journalist. Hun har jobbet som politisk reporter, nyhetsanker og programleder i TV2 siden starten i 1992. De to første krimromanene om TV-journalisten Kajsa Coren – *Noen vet* (2009) og *En hjelpende hånd* (2010) – fikk en flott mottakelse. *Svik* (2012) var nominert til Bokhandlerprisen 2012.

**Eystein Hanssen**

Eystein Hanssen (f. 1965) deler tiden sin mellom forfatterskap, filmprosjekter og PR-arbeid. Han debuterte skjønnlitterært med De ingen savner (2010). Året etter kom Giftstrøm, begge nominert til **Bokhandlerprisen**. Hans siste krimroman, Triangel, kom ut høsten 2012, og den nådde ut til et mye større publikum enn tidligere.

**Jan-Erik Fjell**

Jan-Erik Fjell (1982) er født og oppvokst i Fredrikstad. Han er utdannet innen kontor og administrasjon, men er nå forfatter på heltid. Han debuterte i 2009. Hans første krimroman, *Tysteren*, kom i 2010. Samme år ble han, som tidenes yngste forfatter, tildelt Bokhandlerprisen. I 2011 mottok han Fredrikprisen, som deles ut til en ung og lovende kulturutøver. Jan-Erik Fjell kom med den vanskelige andreboka, Skyggerom, i august 2012 og arbeider nå med sin tredje bok om kriminaletterforskeren Anton Brekke som utkommer høsten 2013.

**Øistein Wiik**

Øystein er utdannet skuespiller og sanger. Han var ansatt på Det norske teatret i mange år og gjorde bl.a. stor suksess i rollen som Jean Valjean i Les Miserables, en rolle han også spilte i Wien og London. Øystein Wiik har også skrevet tekst til flere musikaler og til operaen Jorden rundt på åtti dager. Han debuterte som forfatter med Dødelig applaus.

Øystein Wiik er utdannet skuespiller og sanger. Han var ansatt på Det Norske Teatret i mange år og gjorde stor suksess i rollen som Jean Valjean i Victor Hugos "Les misérables". Wiik spilte den samme rollen også i Wien og London (1989-90).
Øystein Wiik har i de senere årene skrevet tekster til flere musikaler sammen med komponist Gisle Kverndokk, bl.a. en musikal basert på Jostein Gaarders "Sofies verden". Den ble satt opp i Norge, Tyskland og Østerrike. Wiik og Kverndokk har også skrevet operaen "Jorden rundt på åtti dager", som skal settes opp på Den Norske Opera i mai 2010.
Krimromanen "Dødelig applaus" (2010) var Øystein Wiiks første bok. Allerede før den kom på det norske markedet, var den solgt til de velrenommerte forlagene De Geus i Nederland og DTV i Tyskland. Boken er også solgt til Danmark, og den ble nominert til Rivertonprisen. Kriminalromanen "Slakteren" kom i 2011 og hans tredje spennings bok "Hvit panter" utgis i 2012.

**Mostue & Brenna**

**Sigbjørn Mostue:**

Sigbjørn Mostue (f. 1969) er idéhistoriker, tidligere redaktør og prisbelønnet forfatter. Aktuelle Operasjon Fønix er hans niende utgivelse. I likhet med *Operasjon Helena* fra 2012 er den skrevet i samarbeid med Johnny Brenna.

**Johnny Brenna:**

Johnny Brenna (f. 1964) er tidligere politispaner, krimpolitisk rådgiver og reporter i
TV 2/ALFA. Han er også hovedperson i dokumentarboken Politi & røver av Kjetil S. Østli. Tidligere har han skrevet krimboken Operasjon Helena (2012) i samarbeid med Sigbjørn Mostue og Håndbok i selvforsvar. Årets bok er *Operasjon Føniks*, også den i samarbeid med Sigbjørn Mostue.

**Bernt Roughtvedt**

Bernt Rougthvedt (f. 1956) har sammen med Terje Emberland blant annet skrevet den Rivertonpris-nominerte*Stormlaget*. Alene er han mest kjent for den Bragepris-nominerte biografien *Riverton. Sven Elvestad og hans samtid* og *Med penn og pistol. En biografi om politiminister Jonas Lie*. Årets bok er krimmen *Tårn*.

**Thomas Enger**

Thomas Enger (f. 1973) har tidligere jobbet som journalist. Han debuterte med kriminalromanen *Skinndød* i 2009, som allerede før lansering vakte stor oppsikt i utlandet. Det var den første frittstående boka i en serie på seks bøker om journalisten Henning Juul. Serien er nå solgt til 17 land. I tillegg til å skrive bøker, komponerer han musikk. Thomas Enger bor på Grünerløkka i Oslo.

**Jørgen Brekke**

Jørgen Brekke (f. 1968) har vokst opp i Horten. Etter fullførte studier ved NTNU bosatte han seg i Trondheim der han i dag bor med kone og tre barn. Brekke har lektorutdannelse, men har de siste årene jobbet som frilansjournalist ved siden av deltidsjobb i omsorgsyrket. Han debuterte med *Nådens omkrets* i 2011. Den var hovedbok i to bokklubber og ble solgt til ti land.

**Aslak Nore**

**Aslak Nore** er journalist, skribent og forlagsredaktør. Han debuterte i 2007 med dokumentaren *Gud er norsk*. I 2009 kom *Ekstremistan*. *En norsk spion* (2012) er Nores første thriller, en spennende og aktuell innsidefortelling fra norsk etterretningstjeneste.

**Birger Baug**

Birger Baug debuterte med kriminalromanen *Straff* i 2008. Både denne og etterfølgeren, *Paradis tapt* (2009) ble solgt til Danmark og Nederland. Som de to første bøkene i serien med etterforsker Halvor Heming og hans kolleger har *Død sjel* (2012) fått stor oppmerksomhet og svært gode kritikker.

**Helge Fauskanger**

H.K. Fauskanger har skrevet et klassisk grøssende mysterium i tradisjonen etter André Bjerke og Arthur Conan Doyle og hans bøker anbefales varmt av Gunnar Staalesen. Han debuterte som krimforfatter i 2012 med romanen *Skrinet*, som bl.a. fikk terningkast 5 i VG.

**Arne Garvang**

**Arne Garvang er artist og bor i Oslo. Han er også kjent som Pelle Parafin fra Tramteatret og har skrevet flere bøker for barn, ungdom og voksne. Bøkene om Muffe er oversatt til en rekke språk og har mottatt flere priser. Han debuterer som krimforfatter med En helt tilfeldig forbrytelse**

**Odd Harald Hauge**

Odd Harald Hauge er en av grunnleggerne av Nettavisen, polfarer og forfatter av flere bøker. *Paranoia* er hans tredje roman.

**Asle Skredderberget**

Asle Skredderberget (f. 1972) er utdannet siviløkonom og arbeidet i en årrekke som journalist i aviser og TV.  *Smertehimmel* er oppfølgeren til kriminalromanen *Metallmyk*(2010), som ble nominert til Rivertonprisen for årets beste krim.

**Ørjan N. Karlsson**

Ørjan Nordhus Karlsson (1970) er født og oppvokst i Bodø. Han er sosiolog, har befalsutdanning fra hæren og har deltatt på utenlandsoppdrag, og har jobbet tre år i Forsvarsdepartementet. Karlsson er i dag avdelingsleder i Direktoratet for Samfunnssikkerhet og beredskap. Han har tidligere gitt ut spenningsthrillerne *Goliat*, *Sharba* og *Fredsmekleren* på Juritzen forlag. *Gerhardsens testamente* fra 2012 er Ørjan første kriminalroman og den er første del i en trilogi om det hemmelige Norge som heter STIFTELSEN.

**Gard Sveen**

Gard Sveen (f. 1969) debuterer med *Den siste pilegrimen*, den første boka i en serie om politietterforsker Tommy Bergmann. Sveen er statsviter fra Universitetet i Oslo. Han har arbeidet i regjeringskvartalet i en årrekke, og er i dag seniorrådgiver i Forsvarsdepartementet, der han i første rekke arbeider med handel med forsvarsmateriell. Han skriver for tiden på den neste boka om Tommy Bergmann – *Helvete åpent* – som planlegges utgitt i 2014.

**Tore Aurstad & Carine Vestberg**

Carina Westberg og Tore Aurstad (begge f. 1972) er oppvokst på Kjeller og i Aurskog, men flyttet til Oslo for å studere og har bodd i byen siden. De bokdebuterte sammen i 2004 med spenningsserien*Trettenkloa* for barn. *Blodpenger* er deres felles debut som krimforfattere for voksne. Begge jobber også som oversettere, og Westberg mottok Bastianprisen for barn og ungdom i 2011.